|  |  |
| --- | --- |
| EΛΛΗΝΙΚΗ ΔΗΜΟΚΡΑTΙΑ **ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**  **ΕΠΙΣΤΗΜΟΝΙΚΟ ΕΠΟΠΤΙΚΟ ΣΥΜΒΟΥΛΙΟ (ΕΠ.Ε.Σ)**  **3ου ΠΕΙΡΑΜΑΤΙΚΟΥ ΔΗΜΟΤΙΚΟΥ ΣΧΟΛΕΙΟΥ**  Ταχ. Δ/νση : Καραολή & Δημητρίου 26  Τ.Κ. – Πόλη : Εύοσμος 56224  Πληροφορίες: Ιωάννα Ζιάκα  Τηλέφωνα : 2310703788  Email: 3dimevos@sch.gr | Εύοσμος, 19-6-2018  Αρ. Πρωτ.: ΦΔΕΠΠΣ/239  **ΠΡΟΣ**: ΔΕΠΠΣ  **ΚΟΙΝ.:** Περιφερειακή Δ/νση ΠΕ & ΔΕ Κεντρικής Μακεδονίας |
|  | 19/06/2018 |

**Πρόσκληση Εκδήλωσης Ενδιαφέροντος**

Με την παρ. 6 του άρθρου 33 του ν. 4386 (Φ.Ε.Κ. 83/Α/11.5.2016) ρυθμίζονται η διαδικασία και τα κριτήρια για τις αποσπάσεις διάρκειας ενός σχολικού έτους μονίμων εκπαιδευτικών, οι οποίοι διαθέτουν τα ίδια αυξημένα ακαδημαϊκά προσόντα που προβλέπονται και για την πλήρωση των θέσεων με θητεία τα οποία καθορίζονταιμε την αριθμ. Δ1/Φ.361.22/116672/01-10-2012 (Φ.Ε.Κ. 2788/ΤΒ΄/15-10-2012) Υπουργική Απόφαση *«Ορισμός κριτηρίων αξιολόγησης διευθυντών και εκπαιδευτικών στα Πρότυπα Πειραματικά Σχολεία».*

Ειδικότερα τα κριτήρια αξιολόγησης των εκπαιδευτικών ορίζονται και μοριοδοτούνται ως εξής:

**«Κριτήρια αξιολόγησης εκπαιδευτικών, υποψηφίων για θέσεις με θητεία**

**στα Πειραματικά & Πρότυπα Σχολεία**

Το σύνολο των αξιολογικών μονάδων-μορίων ανέρχονται σε 75

**1.** **ΚΑΤΑΡΤΙΣΗ ΚΑΙ ΕΠΙΣΤΗΜΟΝΙΚΟ ΕΡΓΟ** (μέχρι 31 μόρια)

|  |  |  |
| --- | --- | --- |
| **1.1**  **Σπουδές:** (μέχρι 16 μόρια) | | |
| **Α.** | **Διδακτορικό Δίπλωμα Σπουδών (ΔΔΣ)**   * 9 μόρια για ΔΔΣ στο γνωστικό αντικείμενο του υποψηφίου ή στις επιστήμες της αγωγής. | 9 | |
| **B.** | **Μεταπτυχιακό Δίπλωμα Ειδίκευσης (ΜΔΕ)**   * 4 μόρια για ΜΔΕ στο γνωστικό αντικείμενο του υποψηφίου ή στις επιστήμες της αγωγής. * 1 μόριο για δεύτερο μεταπτυχιακό δίπλωμα ειδίκευσης σε γνωστικό αντικείμενο συναφές με αυτό που θεραπεύει ο υποψήφιος. | 5 | |
| **Γ.** | **Δεύτερο πτυχίο, δίπλωμα μετεκπαίδευσης**   * 1 μόριο για δεύτερο πτυχίο σε γνωστικό αντικείμενο συναφές με την ειδικότητα του υποψηφίου. * 1 μόριο για δίπλωμα μετεκπαίδευσης σε Διδασκαλείο ή σε ΣΕΛΜΕ/ ΣΕΛΔΕ ή diploma σε ΑΕΙ της αλλοδαπής. | 2 | |
|  | Σύνολο μέγιστου αριθμού μορίων | **16** | |
| **1.2** | **Πιστοποίηση γνώσεων** (μέχρι 4 μόρια) |  | |
| **Α.** | **Πιστοποίηση γλωσσομάθειας** (μέχρι 3 μόρια)   * 2 μόρια για πιστοποίηση επιπέδου Γ1 ή Γ2 στην Α’ γλώσσα. * 1 μόριο για το επίπεδο Β2 στην Α’ γλώσσα. * 1 μόριο για τη Β’ ξένη γλώσσα από το επίπεδο Β2 και πάνω. | 3 | |
| **Β.** | **Πιστοποίηση χρήσης και αξιοποίησης των ΤΠΕ** (μέχρι 1 μόριο)   * 1 μόριo για πιστοποίηση ή άλλη τεκμηρίωση για την ικανότητα αξιοποίησης των ΤΠΕ στην εκπαιδευτική διαδικασία (β’ επιπέδου). * 0.5 μόριο για πιστοποίηση ή άλλη τεκμηρίωση για την ικανότητα χρήσης Η/Υ (α’ επιπέδου).   *(Στον υπολογισμό των μορίων σε κάθε περίπτωση πιστοποίησης λαμβάνεται υπόψη ο ανώτερος τίτλος).* | 1 | |
|  | Σύνολο μέγιστου αριθμού μορίων | **4** | |
| **1.3 Επιστημονικό έργο:** (μέχρι 11 μόρια) | | | |
| **Α.** | **Επιστημονικά συγγράμματα** από εκδοτικό οίκο της ημεδαπής ή της αλλοδαπής στη διδακτική του γνωστικού αντικειμένου του υποψηφίου ή στο γνωστικό αντικείμενο του υποψηφίου ή σε διοίκηση ανθρώπινου δυναμικού (1 μόριο για κάθε σύγγραμμα). | 2 | |
| **Β.** | **Άρθρα** που αποδεδειγμένα έχουν γίνει δεκτά με το σύστημα των πολλαπλών κριτών σε έγκυρα επιστημονικά περιοδικά ή σε συλλογικούς τόμους (0,5 μόριο για κάθε δημοσίευση). | 3 | |
| **Γ.** | **Εισηγήσεις** που αποδεδειγμένα έχουν γίνει δεκτές για ανακοίνωση ή δημοσίευση με το σύστημα των πολλαπλών κριτών (0,5 μόριο για κάθε εισήγηση). | 3 | |
| **Δ.** | Αποδεδειγμένη συμμετοχή **στο σχεδιασμό και στην εκπόνηση εκπαιδευτικού υλικού** όπως Προγράμματα Σπουδών και σχολικά εγχειρίδια (1 μόριο για κάθε προϊόν). | 3 | |
|  | Σύνολο μέγιστου αριθμού μορίων | **11** | |
|  | | | |
| **2.** | **ΔΙΔΑΚΤΙΚΗ ΕΜΠΕΙΡΙΑ, ΠΡΟΫΠΗΡΕΣΙΑ** (μέχρι 44 μόρια) |  | |
| **2.1** | **Διδακτική και επιμορφωτική εμπειρία**: (μέχρι 5 μόρια) |  | |
| **Α.** | Βεβαίωση παρακολούθησης προγραμμάτων **επαγγελματικής ανάπτυξης** (0,5 μόριο για κάθε πρόγραμμα). | 1 | |
| **Β.** | Βεβαίωση για **επιμορφωτικό έργο** σε προγράμματα παιδαγωγικής καθοδήγησης ή σε άλλα επίσημα θεσμοθετημένα προγράμματα/ έργα του Υπουργείου Παιδείας (0,5 μόριο ανά έργο/πρόγραμμα). | 2 | |
| **Γ.** | Βεβαίωση για **διδασκαλία σε ΑΕΙ και ΑΤΕΙ** (ΠΔ 407 ή εποπτευόμενη διδασκαλία σε σεμινάρια ΠΜΣ ή ΣΕΠ στο Ελληνικό Ανοικτό Πανεπιστήμιο) σε γνωστικό αντικείμενο της ειδικότητας του υποψήφιου (0.5 μόριο για κάθε εξάμηνο διδασκαλίας και 1 μόριο για κάθε έτος διδασκαλίας στο ΕΑΠ). | 2 | |
|  | Σύνολο μέγιστου αριθμού μορίων | **5** | |
| **2.2 Διδακτική προϋπηρεσία στην εκπαίδευση** (μέχρι 4 μόρια) (0,5 μόριο για κάθε έτος πέραν της υποχρεωτικής προβλεπόμενης προϋπηρεσίας από τον νόμο 3966/11)  Σύνολο μέγιστου αριθμού μορίων 4 | |  | |
|  | Για τις ειδικότητες ΠΕ8 (Καλλιτεχνικών μαθημάτων) και ΠΕ16 (Μουσικής) συνεκτιμώνται η παραγωγή έργου ή η δημόσια παρουσία τους σε συναφείς με την ειδικότητά τους δραστηριότητες. |  | |

* 1. **Διδακτική επάρκεια και παρουσία του εκπαιδευτικού στο σχολείο** (μέχρι 35 μόρια)

Στο φάκελο – portfolio που θα υποβάλει ο υποψήφιος με τεκμήρια για την μοριοδότησή του στα παραπάνω πεδία καλείται να συμπεριλάβει τεκμήρια για την τυχόν οργάνωση, συμμετοχή, εκπόνηση, διεκπεραίωση των παρακάτω ή άλλων συναφών δράσεων:

|  |  |  |
| --- | --- | --- |
| **Α.** Συμμετοχή σε καινοτόμες διδακτικές πρακτικές όπως διαθεματικές δράσεις, projects,  χρήση των ΤΠΕ, ομαδοσυνεργατικές δράσεις, κλπ. (μέχρι 7 μόρια, 1 μόριο για κάθε  δράση).  **Β.** Συμμετοχή σε καινοτόμες δημιουργικές δράσεις όπως περιβαλλοντικά, πολιτιστικά  προγράμματα, προγράμματα αγωγής υγείας, δημιουργία ομίλων, δράσεις μεταξύ  σχολείων, σχολείων και κοινωνικών ομάδων κλπ (μέχρι 7 μόρια, 1 μόριο για κάθε  δράση).  **Γ.** Συμμετοχή ή οργάνωση έρευνας πεδίου στο επίπεδο της σχολικής μονάδας (μέχρι 5  μόρια, 1 μόριο για κάθε δράση).  **Δ.** Συμμετοχή ή υποστήριξη δράσεων ενδοσχολικής επιμόρφωσης (μέχρι 5 μόρια, 1  μόριο για κάθε δράση). | | |
| **Ε.** Οργάνωση, υποστήριξη και συντονισμό προγραμμάτων πρακτικής άσκησης φοιτητών  (μέχρι 5 μόρια, 1 μόριο για κάθε δράση).  **ΣΤ.** Οργάνωση ή συμμετοχή σε προγράμματα αυτοαξιολόγησης της σχολικής μονάδας  (μέχρι 6 μόρια). | | |
|  | Σύνολο μέγιστου αριθμού μορίων | 35» |

**Το Επιστημονικό Εποπτικό Συμβούλιο (ΕΠ.Ε.Σ.) του 3ου Πειραματικού Δημοτικού Σχολείου Ευόσμου,** ως αρμόδιο όργανο, προβαίνει στην παρούσα Πρόσκληση Εκδήλωσης Ενδιαφέροντος προς τους εκπαιδευτικούς πρωτοβάθμιας ή δευτεροβάθμιας εκπαίδευσης που επιθυμούν να υποβάλλουν υποψηφιότητα για απόσπαση στα Π.& Π.Σ., σύμφωνα με τα κενά που αναφέρονται στον **επισυναπτόμενο πίνακα**. Επισημαίνεται ότι οι ενδιαφερόμενοι εκπαιδευτικοί έχουν τη δυνατότητα να δηλώσουν μέχρι πέντε προτιμήσεις σε Π.&Π.Σ. που υπάρχουν κενές θέσεις του κλάδου τους και μπορούν να συμμετέχουν στη διαδικασία εφ’ όσον έχουν διδακτική προϋπηρεσία τέσσερα έτη.

Οι ενδιαφερόμενοι θα πρέπει να υποβάλουν αποκλειστικά ηλεκτρονικά σχετική αίτηση στη διαδικτυακή πλατφόρμα e-IEP του Ινστιτούτου Εκπαιδευτικής Πολιτικής στην ηλεκτρονική διεύθυνση <https://iep.edu.gr/services/mitroo/> [**μέχρι** Παρασκευή **22-6-2018**](http://www.iep.edu.gr/services/mitroo%20μέχρι%2022-6-2018) ώρα 14.00. Η Δ.Ε.Π.Π.Σ. είναι αποκλειστικά υπεύθυνη για τη διαχείριση και την επεξεργασία των δεδομένων τα οποία θα φιλοξενούνται στη διαδικτυακή πλατφόρμα του Ι.Ε.Π.

Τα ΕΠ.Ε.Σ. θα αξιολογήσουν τα βιογραφικά τους στοιχεία με βάση την μοριοδότηση των κριτηρίων της ανωτέρω Υ.Α**.** Για τη διευκόλυνση της επαλήθευσης των στοιχείων του βιογραφικού σημειώματος και των δικαιολογητικών του , παρακαλούνται οι εκπαιδευτικοί να ακολουθήσουν την ταξινόμηση ανά κριτήριο, όπως αυτή αναφέρεται στην Υπουργική Απόφαση και να αναρτηθούν στην ίδια παραπάνω ηλεκτρονική διεύθυνση σε μορφή PDF με μέγεθος έως 3 MB/ δικαιολογητικό.

Τα ΕΠ.Ε.Σ. των σχολείων θα προχωρήσουν στη σύνταξη αξιολογικού πίνακα των υποψηφίων εκπαιδευτικών **μέχρι την Τρίτη 26/6/2018** ώρα 14.00.

Η Δ.Ε.Π.Π.Σ. θα ανακοινώσει τους προσωρινούς πίνακες κατάταξης των υποψηφίων εκπαιδευτικών που έχουν καταρτίσει τα ΕΠ.Ε.Σ., στην ιστοσελίδα της.

Οι εκπαιδευτικοί έχουν το δικαίωμα υποβολής ένστασης στο ΕΠ.Ε.Σ. της πρώτης προτίμησής τους, μέχρι την Πέμπτη **28.6.2018**.

Τo ΕΠ.Ε.Σ. της πρώτης προτίμησης θα ενημερώσει τους εκπαιδευτικούς για την εξέταση των ενστάσεών τους και παράλληλα θα ενημερώσει τη Δ.Ε.Π.Π.Σ. για την τελική διαμόρφωση του προσωρινού πίνακα κατάταξης εφόσον υπάρξουν αλλαγές.

Η Δ.Ε.Π.Π.Σ. συντάσσει τον τελικό αξιολογικό πίνακα και τις δηλώσεις προτίμησης των υποψηφίων εκπαιδευτικών **έως την Τρίτη 3 Ιουλίου 2018.** Οι επιλεγέντες εκπαιδευτικοί τοποθετούνται στις θέσεις για το σχολικό έτος 2018-2019 με απόφαση του Υπουργού Παιδείας Έρευνας και Θρησκευμάτων.

Διευκρινίζεται επίσης ότι όσοι εκπαιδευτικοί δεν συμπληρώνουν το υποχρεωτικό τους ωράριο στο σχολείο που θα επιλεγούν, θα διατεθούν σε άλλο Πρότυπο ή Πειραματικό Σχολείο, με απόφαση της Δ.Ε.Π.Π.Σ., εφόσον υπάρχουν λειτουργικά κενά της ειδικότητας τους ή θα τεθούν στη διάθεση των ΠΥΣΔΕ / ΠΥΣΠΕ στα οποία ανήκει το σχολείο της τοποθέτησής τους, προκειμένου να συμπληρώσουν το υποχρεωτικό τους ωράριο.

**Για το Ε.Π.Ε.Σ**

**Η Πρόεδρος**

**Ματθαιουδάκη Μαρίνα**